2023 1 16
LT
Europos Sąjungos oficialusis leidinys
L 14/389
A.1.5.1.1.
Kita galimybė – jei gamintojas taip nusprendžia ir tipo patvirtinimo institucija su tuo sutinka, transporto priemonės greičio ribojimo parodomąjį bandymą pagal A.1.5.4 punkto reikalavimus galima atlikti su komplektine transporto priemone, transporto priemonę įtvirtinus tinkamame bandymų stende arba kontroliuojamomis sąlygomis ją išbandant bandymų kelyje.
A.1.5.2.
Jeigu gamintojas prašo variklį arba variklių šeimą patvirtinti kaip atskirą techninį mazgą, jis pateikia tipo patvirtinimo institucijai įrodymus, kad montavimo dokumentų rinkinys atitinka šio priedo 2.2.4 punkto nuostatas dėl priemonių, kuriomis užtikrinama, kad kelyje ar kitoje tinkamoje vietoje naudojama transporto priemonė atitiktų šio priedo reikalavimus dėl griežto raginimo imtis priemonių.
A.1.5.3.
Jeigu griežto raginimo imtis priemonių sistemos tinkamo veikimo įrodymai, kuriuos pateikė gamintojas, tipo patvirtinimo institucijai atrodo netinkami, ji gali pareikalauti, kad siekiant patvirtinti tinkamą sistemos veikimą būtų atliktas parodomasis bandymas su viena tipine transporto priemone.
Transporto priemonės atitiktis įrodoma pagal A.1.5.4 punkto reikalavimus.
A.1.5.4.
Papildomas parodomasis bandymas, atliekamas norint patvirtinti griežto raginimo imtis priemonių sistemos įsijungimo poveikį transporto priemonei
A.1.5.4.1.
Šis parodomasis bandymas atliekamas tipo patvirtinimo institucijos reikalavimu, kai gamintojo pateikti griežto raginimo imtis priemonių sistemos tinkamo veikimo įrodymai jai atrodo netinkami.
Šis parodomasis bandymas atliekamas kuo anksčiau, suderinus su tipo patvirtinimo institucija.
A.1.5.4.2.
Gamintojas parenka vieną iš šio priedo 6–9 punktuose nurodytų gedimų ir, kaip sutarta su tipo patvirtinimo institucija, jį sukelia arba imituoja variklio sistemoje.
A.1.5.4.3.
Gamintojas raginimo imtis priemonių sistemą parengia taip, kad negriežto raginimo imtis priemonių sistema jau būtų įjungta, o griežto raginimo imtis priemonių sistema dar ne.
A.1.5.4.4.
Transporto priemonė laikoma veikianti, kol parinkto gedimo matuoklyje pasiekiamas reikiamas 2 priedėlio 2 lentelėje nurodytas veikimo valandų skaičius arba atitinkamai kol ištuštėja reagento talpykla ar pasiekiamas mažesnis kaip 2,5 proc. viso talpyklos vardinio tūrio lygis, kuriam esant, kaip nurodė gamintojas, įsijungia griežto raginimo imtis priemonių sistema.
A.1.5.4.5.
Jeigu gamintojas pasirinko šio priedo 5.4.1 punkte nurodytą metodą „išjungti po pakartotinio paleidimo“, transporto priemonė laikoma įjungta tol, kol pasibaigia einamoji veikimo seka, per kurią, be kita ko, turi būti įrodyta, kad transporto priemonė gali viršyti 20 km/h greitį.
Pakartotinai paleidus transporto priemonę, jos greitis turi būti apribotas iki ne didesnio kaip 20 km/h greičio.
A.1.5.4.6.
Jeigu gamintojas pasirinko šio priedo 5.4.2 punkte nurodytą metodą „išjungti ėmus tiekti degalus“, transporto priemone važiuojama gamintojo pasirinktą trumpą atstumą, kol jos degalų bake atsiranda pakankamai vietos įpilti tiek degalų, kiek nurodyta šio priedo 5.4.2 punkte.
Atliekant transporto priemonės veikimo iki degalų įpylimo parodomąjį bandymą, be kita ko, įrodoma, kad transporto priemonė gali viršyti 20 km/h greitį.
Į transporto priemonę įpylus tiek degalų, kiek nurodyta šio priedo 5.4.2 punkte, transporto priemonės greitis turi būti apribotas iki ne didesnio kaip 20 km/h greičio.
A.1.5.4.7.
Jeigu gamintojas pasirinko šio priedo 5.4.3 punkte nurodytą metodą „išjungti pastačius transporto priemonę stovėti“, nuvažiavus gamintojo pasirinktą trumpą atstumą, kurio pakanka įrodyti, kad transporto priemonė gali viršyti 20 km/h greitį, transporto priemonė sustabdoma.
Transporto priemonei pastovėjus daugiau kaip vieną valandą, jos greitis turi būti apribotas iki ne didesnio kaip 20 km/h greičio.